Highveld Steel-ooreenkoms goed vir ekonomie en gemeenskap – Solidariteit - Solidariteit WêreldSolidariteit Wêreld
Tuis › Mediaverklarings › Highveld Steel-ooreenkoms goed vir ekonomie en gemeenskap – Solidariteit
Highveld Steel-ooreenkoms goed vir ekonomie en gemeenskap – Solidariteit
Vrydag, Desember 23rd, 2016
Die vakbond Solidariteit het vandag die ooreenkoms wat ArcelorMittal Suid-Afrika met Evraz Highveld Steel se aanleg buite Witbank gesluit het, verwelkom.
Volgens Marius Croucamp, adjunkhoofsekretaris van die staal- en ingenieursbedryf by Solidariteit, behels die ooreenkoms dat ’n sub-afdeling van Higveld Steel, Highveld Structural Mill Proprietary Limited (HSM), ingespan sal word om swaar strukturele staal te vervaardig. HSM is boonop die enigste aanleg op die Afrika-kontinent wat strukturele staal van dié aard kan vervaardig.
Croucamp sê hierdie ooreenkoms is ’n positiewe verwikkeling vir die plaaslike gemeenskap sowel as vir die Suid-Afrikaanse ekonomie. “Dié plaaslike gemeenskap is vroeër vanjaar deur massa-afleggings, waarby 1 753 werknemers betrokke was, geraak. Hierdie ooreenkoms sal nie net die plaaslike gemeenskap ’n hupstoot gee nie, maar is ook ’n welkome inspuiting vir die Suid-Afrikaanse ekonomie deurdat hy sy eie strukturele staal sal vervaardig,” het Croucamp gesê.
Volgens Croucamp strek die ooreenkoms wat bereik is oor twee jaar met die opsie om dit vir ’n nog ’n jaar te verleng. “Daar sal vroeg in die nuwe jaar bepaal word hoeveel werknemers vir die doeleindes van die ooreenkoms aangestel moet word,” het Croucamp verduidelik.
Mango-staking afgelas nadat vlieëniers ooreenkoms bereik
Die vakbond Solidariteit het vandag bevestig dat hy ná verskeie onderhandelings gedurende die week gisteraand laat ʼn ooreenkoms met die bestuur van Mango namens sy lede by Mango bereik het nadat die vlieëniers vandeesweek gestaak het. Volgens Deon Reyneke, adjunkhoofsekretaris by Solidariteit, het Mango se bestuur die onderhandelingstafel met ʼn ... Lees meer
Verkoop van dié myne bring volhoubaarheid mee – Solidariteit
Die vakbond Solidariteit het vandag gesê dat hy Anglo Gold Ashanti (AGA) se besluit om beide die Kopanang-myn en die Moab Khotsong-myn te verkoop, ondersteun. Dit volg nadat AGA vandag aangekondig het dat die transaksies beklink is en dat Moab Khotsong en aanverwante bates in die Vaalrivierstreek aan Harmony Gold ... Lees meer
OBK en GEPF moet inligting aan Solidariteit verskaf
Die parlement se staande komitee oor finansies het gister die Openbare Beleggingskorporasie (OBK) en die staatspensioenfonds (GEPF) teen die einde van sy sitting verplig om inligting oor moontlike staatskaping en ongelyste beleggings aan Solidariteit te verskaf. Dit volg nadat hierdie partye tot op hede geweier het om die inligting te ... Lees meer
1 2 3 … 723 Volgende »